32006R0632
L 111/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 632/2006 НА КОМИСИЯТА
от 24 април 2006 година
за замяна на приложения I и II към Регламент (ЕО) № 673/2005 на Съвета за установяване на допълнителни мита върху вноса на някои продукти с произход от Съединените американски щати
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 673/2005 на Съвета от 25 април 2005 г. за установяване на допълнителни мита върху вноса на някои продукти с произход от Съединените американски щати (1), и по-специално член 3 от него,
като има предвид, че:
(1)
В резултат от това, че Съединените американски щати не успяха да приведат в съответствие Закона за продължителен дъмпинг и компенсация на субсидиите (ЗПДКС) със задълженията по споразуменията на СТО, Регламент (ЕО) № 673/2005 наложи 15 % ad valorem допълнителни мита върху вноса на някои продукти с произход от САЩ, считано от 1 май 2005 г. В съответствие със СТО разрешения за суспендиране прилагането на концесиите към САЩ, Комисията ще адаптира нивото на суспандирането към нивото на анулиране или нарушението, причинено от ЗПДКС на Общността по това време
(2)
Разходите по ЗПДКС през последните години, за което съществуват данни, се отнасят към разпределението на антидъмпинговите и компенсационни митни сборове, събрани през фискалната 2005 година (1 октомври 2004-30 септември 2005 г.) Въз основа на данните, публикувани от митническата и гранична защита на САЩ, нивото на анулирането или нарушението, причинено на Общността, се изчислява на 36,91 милиона USD.
(3)
Тъй като нивото на анулирането или нарушението и следователно на суспендирането се увеличи, първите осем продукта от списъка в приложение II към Регламент (ЕО) № 673/2005 следва да се добавят към списъка в приложение I към посочения регламент.
(4)
Ефектът от 15 % ad valorem допълнителни мита за внос от САЩ за продукти в измененото приложение I представлява, за една година, стойност на търговията, която не надвишава 36,91 милиона USD.
(5)
Член 6, параграфи 1 и 2 от Регламент (ЕО) № 673/2005 съдържат специфични освобождавания от допълнителните мита за внос. Тъй като приложимостта на тези освобождавания зависи от някои условия, изпълнени преди влизане в сила или от датата на прилагането на Регламент (ЕО) № 673/2005, освобождаванията на практика не могат да се прилагат за внос на осем от продуктите, добавени към списъка на приложение I. Следователно трябва да бъдат приети специфични разпоредби, за да станат изключенията ефективни за вноса на тези продукти.
(6)
За да се избегне заобикаляне на допълнително мито, настоящият регламент следва да влезе в сила в деня на публикуването му.
(7)
Мерките, предвидени в настоящия регламент, са в съответствие със становището на Комитета по репресивните търговски мерки,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 673/2005 се заменя с приложение I към настоящия регламент.
Член 2
Приложение II към Регламент (ЕО) № 673/2005 се заменя с приложение II към настоящия регламент.
Член 3
1. Продукти, класирани в кодове по КН 6301 40 10, 6301 30 10, 6301 30 90, 6301 40 90, 4818 50 00, 9009 11 00, 9009 12 00 и 8467 21 99, за които лиценз за внос за освобождаване от или намаление на митото е бил издаден преди датата на влизане в сила на настоящия регламент, не са предмет на допълнително мито.
2. Продукти, класирани в кодове по КН 6301 40 10, 6301 30 10, 6301 30 90, 6301 40 90, 4818 50 00, 9009 11 00, 9009 23 00 и 8467 21 99, за които може да се покаже, че вече са на път към Общността към датата на прилагане на настоящия регламент и чието направление не може да се промени, не са предмет на допълнително мито.
Член 4
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 май 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 април 2006 година.